-सरकारको पूँजीगत खर्च नभएको धेरै भयो, झण्डै ६ वर्षजति भयो यस्तो भएको । हालै पूर्व गभर्नर समेत रहनुुभएका युवराज जी अर्थमन्त्रीको रुपमा आउनुुभएको छ । उहाँको नेतृत्व पाएपछि अर्थ मन्त्रालयको भूमिका प्रभावकारी होला भन्ने हामीमा ठूलो विश्वास छ । किनभने हिजोका दिनमा लगातार सरकार परिवर्तन भइरहँदा नेपालको अर्थतन्त्रको दिशा के हो भन्ने निश्चित थिएन । अब त स्थायी सरकार हुने भयो, ५ वर्षसम्म एउटै सरकार रहन्छ । यसले पक्कै पनि अर्थतन्त्रलाई मजबुत बनाउने हाम्रो विश्वास छ । अर्को, चुनावी घोषणामा अहिले सरकार चलाउन आएका दलहरुले आम्दानी बढाउने र गरिबी घटाउने जस्ता थुप्रै प्रतिबद्धता व्यक्त गर्नुभएको छ, त्यसका लागि आर्थिक गतिविधिलाई तीव्रता दिने उहाँहरुको घोषणापत्रमा भनिएको थियो । त्यसलाई दिशानिर्देश नयाँ अर्थमन्त्रीले दिनसक्नुुभयो भने हामीले अब पछाडि फर्किएर हेर्नुपर्ने छैन ।
